**სერტიფიცირებულ ბუღალტერთა საყურადღებოდ!**

**კოლეგებო,**

**შეგახსენებთ, რომ**  „ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის მე-11 მუხლისა და ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ დამტკიცებული „განგრძობითი განათლების სტანდარტის“ (მუხლი 6, პუნქტი: 1,2) შესაბამისად, **„სერტიფიცირებული ბუღალტერი ვალდებულია ყოველწლიურად აკმაყოფილებდეს განგრძობითი განათლების მიმართ მოთხოვნებს და სერტიფიცირების შემდეგ ადასტურებდეს თავის კვალიფიკაციას. სერტიფიცირებული ბუღალტერი, განგრძობითი განათლების მოთხოვნის შესასრულებლად, ვალდებულია ყოველი 3 (სამი) უწყვეტი კალენდარული წლის მანძილზე გაიაროს განგრძობითი განათლების სულ მცირე 120 საათი“…**

**აღნიშნული მოთხოვნის შეუსრულებლობა გამოიწვევს სტატუსის შეჩერებას აქედან გამომდინარე შედეგებით.**

განგრძობითი სწავლებას ახორციელებს ფედერაციის სასწავლო ცენტრი ზედამხედველობის სამსახურთან შეთანხმებული პროგრამის შესაბამისად.

სერტიფიცირებული ბუღალტრების განგრძობითი სწავლება პირველად ხორციელდება საქართველოში. განგრძობითი განათლების სტანდარტის მიღება, სწავლების პროგრამების შემუშავება-შეთანხმება, თანმდევი პროცედურული სირულეების და ჩვენგან დამოუკიდებელი ფაქტორების გამო, დაგვიანდა. ამიტომ წლის ბოლომდე დარჩენილ დროში გვიწევს პროგრამით განსაზღვრული საგნებში სწავლება ინტენსიურ რეჟიმში წარვმართოთ.

საკითხების აქტუალობის და მნიშვნელობის გათვალისწინებით, განგრძობითი სწავლება მოიცავს 7 სავალდებულო საგანს. 2017 წელს სწავლება განხორციელდება 40 საათიანი პროგრამით, რაც მოიცავს ყველა საგანს. სწავლება ფასიანია და საფასური შეადგენს 250 ლარს სრულ პროგრამაში.

სწავლება ჩატარდება მისამართზე: თბილისი, ეგნატე ნინოშვილი 55, მე-6 სართული, სამუშაო დღეებში სწავლება დაიწყება 18 : 00 საათზე, შაბათს - 15 საათზე, კვირას - 11 საათზე.

განგრძობითი სწავლების შესახებ სახელმძღვანელო აქტი და ყველა საცნობარო დოკუმენტი თქვენ მიღებული გაქვთ. ისინი განთავსებულია ჩვენს საიტზეც და ხელმისაწვდომია ყველასთვის.

პროფესიულ ორგანიზაციაზე დაკისრებული ვალდებულების უზრუნველსაყოფად, გაცნობებთ, რომ აუდიტორთა, ბუღალტერთა და ფინანსურ მენეჯერთა ფედერაციის წევრებისთვის, მათთვის, ვისაც სურთ სერტიფიცირებული ბუღალტრის სტატუსის შენარჩუნება, განგრძობითი სწავლების პროგრამით გათვალისწინებელ საგნებში სავალდებულო სწავლება ჩატარდება მიმდინარე წლის **23 ოქტომბრიდან 17 დეკემბრამდე** და წარიმართება სულ მცირე ორი ნაკადით. საჭიროების შემთხვევაში, ჩატარდება მესამე ნაკადიც.

სწავლება ჩატარდება შემდეგი გრაფიკით:

|  |  |  |  |  |  |
| --- | --- | --- | --- | --- | --- |
| **#** | **სასწავლო კურსი** | **საათები** | **I ნაკადი****23.10–05.11.2017** | **II ნაკადი****13.11–26.11.2017** |  **III ნაკადი** **4.12–17.12.2017** |
|
| 1 | სფერს მარეგულირებელი საკანონმდებლო აქტები  | 4 |  30.10.2017 | 20.11.2017 |  11.12.2017 |
| 2 | პროფესიონალი ბუღალტრის ეთიკის კოდექსი | 4 |  28.10.2017 |  18.11.2017 |  9.12.2017 |
| 3 | ხარისხის კონტროლის საერთაშორისო სტანდარტები | 6 |  23-24.10 2017 |  13-14.11.2017 |  4-5.12.2017 |
| 4 | აუდიტის საერტაშორისო სტანდარტები | 8 |  29.10.2017 |  19.11.2017 |  10.12.2017 |
| 5 | ფინანსური ანგარიშგების საერთაშორისო სტანდრტები | 8 |  26-27.10.2017 |  16-17.11.2017 |  7-8.12.2017 |
| 6 | ფასს მცირე და საშუალო საწარმოებში | 4 |  25.10.2017 |  15.11.2017 |  6..12.2017 |
| 7 | საგადასახადო და ბიზნეს კანონმდებლობა | 6 |  31.10-1.11.2017 |  21-22.11.2017 |  12-13.2017 |

გაუთვალისწინებელ შემთხვევებისთვის, შესაძლოა გრაფიკი შეიცვალოს, რაც გეცნობებათ დამატებით.

ხელშეწყობის მიზნით, ფედერაციის წევრებისთვის აჭარიდან, სწავლება ჩატარდება ბათუმში, დაიწყება 9 ნოემბრიდან და გასტანს 22 ნოემბრამდე (გრაფიკი გეცნობებათ დამატებით).

სურვილის შემთხვევაში, ფედერაციის წევრებს აჭარიდან შეუძლიათ სწავლება გაიარონ თბილისშიც.

სწავლებაში ჩარვისთვის აუცილებელია დაინტერესებულმა პირმა:

ა) აირჩიოს ნაკადი, გრაფი და პროცესში ჩაერთონ ისე, რომ ყველა სავალდებულო დისციპლინის სწავლებაში მიიღონ მონაწილება;

ბ) გაიარონ რეგისტრაცია - შეავსონ და გამოაგზავნონ განაცხადი ფედერაციის ელ. მისამართზე (gfaafm@gmail.com) თანდართული ნიმუშის მიხედვით;

გ) გადაიხადონ **სწავლის საფასური (250 ლარი**) - თანხა ჩარიცხონ ფედერაციის სასწავლო ცენტრის ანგარიშზე: შპს „აუდიტი და ფინანსური მენეჯერი“ ს/კ 404920519, საბანკო რეკვიზიტები: **ა/ა GE31BG0000000320477000; სს „საქართველოს ბანკი“, ბანკის კოდი: BAGAGE22.);**

**სწავლებაზე არ დაიშვებიან პირები, რომლებსაც არ აქვთ გადახდილი ფედერაციაში საწევრო გადასახადი, ან გააჩნიათ დავალიანება (**საწევრო გადასახადი გადახდილი უნდა იყოს ფედერაციის ანგარიშზე:**(ა/ა ნომერი GE15BG0000000355038000 სს „საქართველოს ბანკი“ კოდი BAGAGE22).**

 **ფედეაციის ადმინისტრაცია**

ფინანსურ მენეჯერთა პროფესიული ფედერაციის

გამგეობის თავმჯდომარეს

**გ ა ნ ც ხ ა დ ე ბ ა**

1. სახელი

1. გვარი
2. პირადი ნომერი (თერთმეტ ციფრიანი ნომერი) და ფედერაციის რეესტრში რეგისტრაციის ნომერი:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

 ფპ/ა-#------

1. საკონტაქტო ტელეფონი
2. ელ ფოსტა

 გთხოვთ, ჩამრთოთ განგრძობითი სწავლებაში შემდეგი გრაფიკით: ----------------------------------------------------------------------------------------------------------------------------------------------------------------------------------------------------------------------------------------------------------------------------------

(მიუთითეთ ნაკადი, საგანი, თარიღი

ხელმოწერა

თარიღი